Diari Oficial de la Generalitat Valenciana


Sumari del DOGV 5943, del 29-01-2009 (2009/562)

RESOLUCIÓ de 16 de gener de 2009, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/01/16/(1)/dof/vci/html**

### Dades del document

Número de DOGV
:   5943

Data del DOGV
:   29-01-2009

Secció del DOGV
:   I. DISPOSICIONS GENERALS

Número del document
:   2009/562


Data del document
:   16-01-2009

Organisme emissor
:   Universitat Politècnica de València

Tipus de document
:   Resolució

Descriptors 

:   * legislació
    * universitat
    * dades personals
    * base de dades

RESOLUCIÓ de 16 de gener de 2009, del rector de la Universitat Politècnica de València, relativa a la creació i modificació de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2009/562]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només poden fer-se mitjançant una disposició general publicada en el Boletín Oficial del Estado o el diari oficial corresponent.  
En compliment d'aquest manament legal, el Rectorat de la Universitat Politècnica de València resol:  
Primer  
Aprovar la creació dels fitxers que s'indiquen en els annexos I i II d'aquesta disposició.  
Segon  
Aprovar les modificacions dels fitxers que s'indiquen en els annexos III, IV, V, VI i VII d'aquesta disposició.  
Tercer  
La Universitat Politècnica de València prendrà les mesures de caire tècnic i organitzatiu que siguen necessàries per a garantir la seguretat de les dades de caràcter personal dels fitxers que s'esmenten en els annexos.  
Quart  
Els responsables dels fitxers automatitzats que s'indiquen en els annexos han d'adoptar les mesures que siguen necessàries per a assegurar que les dades de caràcter personal s'utilitzen exclusivament per a les finalitats que van justificar-ne la creació.  
Cinquè  
Els afectats pels fitxers automatitzats que s'indiquen en els annexos poden exercir el dret d'accés, de rectificació i de cancel·lació de les dades i d'oposició al tractament, davant l'òrgan competent i en la forma reglamentària establida, en els casos previstos en la legislació vigent.  
Sisè  
En els casos en què es prevegen comunicacions de dades dels responsables dels fitxers automatitzats, la Universitat Politècnica de València ha d'advertir els cessionaris de les dades de caràcter personal que tenen l'obligació d'utilitzar-les exclusivament per a la finalitat de la cessió.  
Setè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
València, 16 de gener de 2009.- El rector: Juan Juliá Igual.  
ANNEX I  
Fitxer de Registre Oficial d'Estructures i Personal d'investigació  
- Finalitat i usos previstos: registre únic i centralitzat de les estructures d'investigació, així com del personal d'investigació, del personal de suport a la investigació i del personal de gestió i administració adscrits a aquelles.  
- Persones o col·lectius de què s'obtenen les dades o que resulten obligats a subministrar-les: personal docent i investigador, personal d'administració i serveis, becaris, investigadors del CSIC i personal vinculat a les estructures d'investigació.  
- Procediment de recollida de les dades: formularis.  
- Estructura bàsica del fitxer i descripció de les dades recollides: dades de caràcter identificatiu: document nacional d'identitat, nom, cognoms, data de naixement, sexe i dades d'ocupació.  
- Cessions de dades previstes: al Centre de Transferència Tecnològica de la UPV, per a la conformació de l'oferta tecnològica de la Universitat, i al Servei de Recursos Humans de la UPV, per a la conformació del cens electoral.  
- Òrgans de les administracions responsables del fitxer: Vicerectorat d'Investigació.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Vicerectorat d'Investigació.  
- Mesures de seguretat: nivell bàsic.  
ANNEX II  
Fitxer del Cor de la UPV  
- Finalitat i usos previstos: promoció i desenvolupament de la música coral i gestió dels membres del Cor de la Universitat Politècnica de València.  
- Persones o col·lectius de què s'obtenen les dades o que resulten obligats a subministrar-les: personal d'administració i serveis, personal docent i investigador, alumnes i altres col·lectius.  
- Procediment de recollida de les dades: formularis.  
- Estructura bàsica del fitxer i descripció de les dades recollides: dades de caràcter identificatiu: document nacional d'identitat, nom, cognoms, adreça postal, electrònica i número de telèfon. Dades de característiques personals, acadèmics i professionals.  
- Cessions de dades previstes: cap.  
- Òrgans de les administracions responsables del fitxer: Vicerectorat de Cultura.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Vicerectorat de Cultura.  
- Mesures de seguretat: nivell bàsic.  
 ANNEX III  
Fitxer de queixes i suggeriments  
- Finalitat i usos previstos: gestió de les comunicacions de queixes, suggeriments i felicitacions que formulen els usuaris dels serveis administratius i les unitats de gestió de la UPV, així com la gestió de màsters.  
- Persones o col·lectius de què s'obtenen les dades o que resulten obligats a subministrar-les: usuaris dels serveis administratius i unitats de gestió de la UPV, així com dels màsters.   
- Procediment de recollida de les dades: formularis, transmissió electrònica i enquestes.  
- Estructura bàsica del fitxer i descripció de les dades recollides: dades de caràcter identificatiu: nom, cognoms, número de telèfon, adreça postal i electrònica. Dades de característiques professionals.  
- Cessions de dades previstes: cap.  
- Òrgans de les administracions responsables del fitxer: Vicerectorat de Coordinació i Planificació Econòmica.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Servei d'Avaluació, Planificació i Qualitat.  
- Mesures de seguretat: nivell bàsic.  
ANNEX IV  
Fitxer de propietats de la UPV  
- Finalitat i usos previstos: gestió de l'inventari dels terrenys i les propietats immobiliàries de la Universitat Politècnica de València.  
- Persones o col·lectius de què s'obtenen les dades o que resulten obligats a subministrar-les: venedors i cedents de propietats a la Universitat Politècnica de València; persones subjectes a expedients d'expropiació les propietats de les quals hagen revertit a aquesta, i notaris o notàries que intervinguen en la constitució de les escriptures públiques dels negocis esmentats anteriorment.  
- Procediment de recollida de les dades: formularis.  
- Estructura bàsica del fitxer i descripció de les dades recollides: dades de caràcter identificatiu: document nacional d'identitat, número d'identificació fiscal, nom i cognoms.  
- Cessions de dades previstes: cap.  
- Òrgans de les administracions responsables del fitxer: Secretaria General de la Universitat Politècnica de València.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Secretaria General de la Universitat Politècnica de València.  
- Mesures de seguretat: nivell bàsic.  
   
ANNEX V  
Fitxer de registre de règim disciplinari del personal de la UPV  
- Finalitat i usos previstos: tramitar els expedients d'informació reservada i els expedients disciplinaris del PDI i el PAS de la Universitat Politècnica de València.  
- Persones o col·lectius de què s'obtenen les dades o que resulten obligats a subministrar-les: personal docent i investigador i personal d'administració i serveis de la Universitat Politècnica de València.  
- Procediment de recollida de les dades: enquestes i formularis.  
- Estructura bàsica del fitxer i descripció de les dades recollides: dades de caràcter identificatiu: document nacional d'identitat, número de telèfon, signatura, adreça postal i electrònica. Dades de caràcter professional.  
- Cessions de dades previstes: cap.  
- Òrgans de les administracions responsables del fitxer: Secretaria General de la Universitat Politècnica de València.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Secretaria General de la Universitat Politècnica de València   
- Mesures de seguretat: nivell mitjà.  
ANNEX VI  
Fitxer SICaR  
- Finalitat i usos previstos: gestió administrativa i acadèmica de l'alumnat de les assignatures del Departament de Conservació i Restauració de Béns Culturals de la Universitat Politècnica de València en les quals s'utilitze com a mitjà docent el programa informàtic SICaR.  
- Persones o col·lectius de què s'obtenen les dades o que resulten obligats a subministrar-les: alumnat de 2n i 3r cicle matriculat en assignatures del Departament de Conservació i Restauració de Béns Culturals de la UPV.  
- Procediment de recollida de les dades: formularis, transmissió electrònica de dades i enquestes.  
- Estructura bàsica del fitxer i descripció de les dades recollides: dades de caràcter identificatiu: nom i cognoms. Dades acadèmiques.  
- Cessions de dades previstes: cap.  
- Òrgans de les administracions responsables del fitxer: Direcció del Departament de Conservació i Restauració de Béns Culturals de la UPV.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Departament de Conservació i Restauració de Béns Culturals de la UPV.  
- Mesures de seguretat: nivell bàsic.  
ANNEX VII  
Fitxer de la Biblioteca General  
- Finalitat i usos previstos: gestió del préstec a domicili, personal o interbibliotecari dels documents que són propietat de la Biblioteca. Gestió econòmica i administrativa de les adquisicions de recursos bibliogràfics per a atendre les necessitats dels usuaris. Seguiment de l'ús dels mitjans audiovisuals de la Biblioteca. Difusió d'informació pròpia, promoció de les activitats del servei i de la seua oferta formativa, i realització d'enquestes i estadístiques sobre productes i serveis de la Biblioteca.  
- Persones o col·lectius de què s'obtenen les dades o que resulten obligats a subministrar-les: personal d'administració i serveis, personal docent i investigador, alumnat i qualsevol altre membre de la comunitat universitària a qui s'autoritze l'ús de la Biblioteca.  
- Procediment de recollida de les dades: transferència electrònica.  
- Estructura bàsica del fitxer i descripció de les dades recollides: dades de caràcter identificatiu: document nacional d'identitat, nom, cognoms, telèfon, adreça postal i electrònica. Dades de característiques personals, acadèmiques, professionals, sancions administratives i de transaccions. Dades de salut.  
- Cessions de dades previstes: cap.  
- Òrgans de les administracions responsables del fitxer: Vicerectorat d'Alumnat i Intercanvi.  
- Serveis o unitats davant dels quals poden exercir-se els drets d'accés, rectificació, cancel·lació i oposició: Biblioteca General de la Universitat Politècnica de València.  
- Mesures de seguretat: nivell alt.


Còpia Permalink ELI